Van henricke wants
Item want opten xi dach van merte lest leden int recht voe meye
ende scepen van loeven inde banc ald qua een henric wants van haeght
die tot loeve voe de meye en scepen ald dach hadde jegen ene janne
vand spicken die na de rechte d stat va loeven comen en geleidt was
tot de goeden jans vanden voorde om seke schout die de vors henric
wants uut macht vanden beleyde van scepen brieve van loeve d mede hi
mede gebeydt was tot de goeden willems wilen wants en gielijs wants
zijns zoens vervolghde op de goede des voirs jans vanden voorde En de
voirs jan vand spicken sine daghe van rechte op die tijt niet en vwachte
gelijc hi dat na de rechte d stat van loeven sculdech hadde geweest te doen
en dien achtvolgende daer op de vors henricke wants trecht vsuekende
de meye van loeve maende de scepen va loeven die wijsde voe een vonis
dat de vors henric wants vand schout werghenrt sijn recht dat hi d af
begonne hadde te vorden voert vorden soude moghen daer hi dat begonnen
hadde gelijc tregister d af gemaect staende opte dach voirs inheeft
de eest En hier en boven de voirs jan vand spicken den voirs
henricken wants weder tot loeve in heeft doen scriven opte dach va heden
vand matien voirscr wed een aensprake doende tot de vors henricken
wants meynende en inden recht alligende dat hem tvoirs vonnisse gheen
ontstade doen en soude mids toesegghens wille dat op ene dach die
tussche de ptijen gehouden waert ondsproken soude sijn so waer de saken
ald niet geslete en worde dat dan de ptijen deen den anden wed in
souden doen scrive tot loeven ec den voirs henricke wants de contrie
claerlic segghende Daer om eest dat de scepen van loeven gemaent
sijnde vanden meye van loeven hebbe gewijst voe een vonnisse
dat sij bliven bi alsulke vonnisse als si van desen saken voe
gewijst hebbe cor pynoc absolaens wit vynck boys voshem
des saterdaeghs xxiiii daghe in meye
Van gheerde sevenants
Item van alsulken gedinghe als geweest is voe meye en scepe
van loeven tusschen gheerde scuevants in deen side en peten van
meere die na de rechte d stat van loeve comen en geleydt is
tot de goede reyners van meere sijns brueders in dande alse van